OBRAZLOŽENJE PRIJEDLOGA FINANCIJSKOG PLANA ZA

 2022. - 2024. godine

Razdjel/glava: 08660

Aktivnost: A 734192, A 795010

Ustanova: 201 CENTAR ZA PRUŽANJE USLUGA U ZAJEDNICI VLADIMIR NAZOR , KARLOVAC

**UVOD**

Centar za pružanje usluga u zajednici Vladimir Nazor Karlovac ima za cilj osigurati sustavnu i

cjelovitu pomoć djeci i mladima koja su bila izložena raznim oblicima traumatskih iskustava

unutar primarne obitelji ili je ta obitelj iz nekih drugih razloga bila nemoćna se brinuti o djetetu (bolest i sl.). Povrh toga Centar pruža usluge savjetovanja podrške mladima koji su izašli iz skrbi, posvojiteljskim obiteljima, udomiteljskim obiteljima te kontinuirano radi sa roditeljima djece uključene u poludnevni i cjelodnevni boravak.

U brizi o djeci, te prilikom pružanja psihosocijalnih usluga dominiraju slijedeće značajke:

* pruža im se multidisciplinarna i sveobuhvatna podrška i pomoć u procesu odrastanja i sazrijevanja
* krajnji cilj skrbi i ulaganja napora je da se u što kraćem roku ostvare uvjeti za povratak djeteta u vlastitu obitelj, odnosno kada nema izgleda za povratak u obitelj , ostvare uvjeti za trajno zbrinjavanje posvojenjem ili smještajem u udomiteljski obitelj

**DJELATNOST CENTRA**

Ustanova je utemeljena 1965.godine Odlukom Skupštine Općine Karlovac.

Danas je to državna Ustanova u sastavu Ministarstva za demografiju, obitelj, mlade i socijalnu politiku.

Sjedište Ustanove je u Karlovcu, u ulici Vladimira Nazora 10.

Osnovna djelatnost Ustanove je pružanje socijalnih usluga.

Broj zaposlenih na dan 31.8.2021 je 27.

Smještaj korisnika realizira se 24 sata dnevno i to tijekom cijele godine.

Kapacitet Ustanove je 15 korisnika na smještaju.

Trenutno je brojčano stanje 17 korisnika na smještaju, te smo u očekivanju još 5 djece, 51 djece u poludnevnom boravku , jedno dijete na cjelodnevnom boravku i jedno u organiziranom stanovanju uz povremenu podršku.

Proces kontinuiranog smanjivanja djece na stalnom smještaju provodi se sukladno master planu deinstitucionalizacije, kojeg prati i kontinuirano povećanje djece kojima se pruža usluga cjelodnevnog i poludnevnog boravka.

Pokrenuli smo organizirano stanovanje i poludnevni boravak u prostoru OŠ Turanj, te nas traže još neke druge OŠ van grada Karlovca o čemu ćemo razmisliti sukladno mogućnostima. Zbog navedenog je za očekivati povećanje broja korisnika u poludnevnom boravku.

**BORAVAK** (poludnevni boravak ) tretman

Ova vrsta usluge uključuje cjelodnevni i poludnevni boravak. Program polaze djeca kojoj je potrebna pomoć u učenju, jačanju samopouzdanja i osamostaljivanju, a uz navedeno im se također zadovoljava prehrana, organizira slobodno vrijeme te utječe na stavove, interese, vrijednosti i navike. Ovi korisnici dio dana provode u školi, dio u Ustanovi, a spavaju kod kuće.

Paralelno kako sa korisnicima tako se radi i sa roditeljima djece.

Korisnici provode vrijeme u Ustanovi u suprotnoj smjeni od škole a radi se o djeci čiji je pravilan psihofizički rast i razvoj unutar obitelji djelomično ugrožen, no ipak ne postoje potpuno opravdani čimbenici za izdvajanje iz obitelji.

Radi se zapravo o preventivnom programu, te u Centru ima ukupno 51 djece na poludnevnom boravku od čega je 1 grupa u prostoru OŠ Turanj . Uslugu cjelodnevnog boravka koristi jedno dijete.

Obzirom na potrebu iznalaženja načina pomoći djeci sukladno programu deinstitucionalizacije, provode se dodatne aktivnosti ( sa Centrima za socijalnu skrb, školama) u cilju trijaže, odnosno pravovremenog reagiranja i preventivnog djelovanja, a kako bi se na našem području pokušala smanjiti institucionalizacija, koliko je to objektivno moguće.

Očekujemo kontinuitet u razvoju usluge poludnevnog boravka.

**ORGANITIRANO STANOVANJE UZ POVREMENU PODRŠKU**  (stambena zajednica )

Tijekom 2003.godine grad Karlovac je Ustanovi dodijelio stan u najam veličine 99 m2 za potrebe pružanja usluge ovog tipa. Stan se nalazi u samom središtu grada.

U mjesecu lipnju 2015.godine dobiveno je rješenje Državnog ureda za upravljanje državnom imovinom da su imovinsko pravni odnosi usklađeni te smo tada počeli sa pripremom stana za pružanje usluge. U stanu grijanje nije bilo adekvatno riješeno, te je organizirana donatorska humanitarna akcija u suradnji sa Rotary klubom Dubovac, te je postavljen termo blok i pripadajući radijatori. Kapacitet stana je za 5 korisnika.

Dana 1.12.2016.godine dobili smo rješenje nadležnog Ministarstva te je i ova socijalna usluga startala tako da je u njoj bilo smješteno troje korisnika. Sada imamo smješteno jednog korisnika.

U postupku smo dobivanja 1 stambenog prostora za stambenu zajednicu sa sveobuhvatnom podrškom gdje bi moglo biti 5-6 korisnika. Stan će zahtijevati manja ulaganja te opremanje

 ( promjena vanjske stolarije , zahvat u kupaonici, bojanje zidova te opremanje namještajem).

**ZILIK** ( tradicionalna Zimska likovna kolonija) sporedna ali izuzetno vrijedna djelatnost Centra.

U 2022.godini potrebno je bilo organizirati 48. likovnu koloniju te raditi pripreme za 49 likovnu koloniju koja će se održati tijekom mjeseca siječnja 2022.godine.Kontinuirano tijekom godine mijenjaju se postavi izložbi u našoj galeriji Zilik, te je tijekom 2021.godine predviđeno otvaranje oko 6 –8 izložbi renomiranih umjetnika.

ZILIK traje od 1974.godine, te nam je u interesu da se ta hvale vrijedna tradicije održi i dalje. Riječ je o višednevnom druženju likovnih umjetnika sa djecom, otvaranju vrata prema lokalnoj zajednici, suradnji sa školama (osnovnim i srednjim) u i van Županije, dolascima Dječjih domova i Ustanova sa područja Republike Hrvatske. Izuzetnu vrijednost ovih druženja stavljena je na različite oblike komunikacije između djece i akademski renomiranih umjetnika kao i na uspostavljanje novih kontakata.

Istovremeno prostori Ustanove oplemenjuju se nastalim umjetničkim djelima, te čine prostor toplijim i prisnijim.

Tijekom tjedna održavanja ZILIK-a , renomirani akademski umjetnici dva puta dnevno vode radionice kako sa našom djecom, tako i sa djecom iz raznih organizacija i škola koja

dođu sudjelovati i biti dio naše „velike“ obitelji.

Djeca se uče različitim tehnikama rada u umjetnosti, a njihovi radovi krase naše prostore.

Djelovanjem ZILIK-a, naša je Ustanova tako poprimila i izraz izložbenog prostora, što je čini jedinstvenom u tom pogledu i teško procjenjivom.

U financiranju kolonije kao i Galerije imamo pomoć Grada, Županije i Ministarstva kulture te se tome i dalje nadamo.

**GALERIJSKA DJELATNOST**

Galerijska djelatnost u sastavu osnovne djelatnosti realizira se organizacijom mjesečnih izložbi likovnih umjetnika koji sudjeluju humanitarnim doprinosom na ZILIK-u.

Galerijska djelatnost realizirat će se prema utvrđenom programu, a koji ovisi o mogućnostima umjetnika.

**USKLIK**

Manifestacija manjeg vremenskog i stvaralačkog obima, no također izuzetno bitna i vrijedna u svim aspektima o kojima je prethodno bila riječ. Ova događanja zbivaju se u pravilu u dane Uskrsa, a radionice vode likovni pedagozi. U ovu manifestaciju, pored naše djece i djece iz škola i ostalih Domova uključujemo i djecu iz vrtića. Radionice su obično tematski vezane za nadolazeći Uskrs, a radovi se izlažu u prostoru Ustanove i Galerije. Manifestacija obično traje dva dana.

1. **OBRAZLOŽENJE RASHODA I IZDATAKA – TEKUĆI RASHODI I RASHODI ZA ZAPOSLENE ZA 2021. – 2023. GODINU**

Osnovni izvori financiranja Ustanove jesu:

1. Prihodi iz proračuna za financiranje redovne djelatnosti
2. Prihodi po posebnim propisima (participacije i opskrbnine, sufinanciranje usluga..)

Planirani rashodi i izdaci kao i prihodi za razdoblje 2022. – 2024. godine uvjetovani su propisanim limitima tako je i financijski plan izrađen u skladu sa zadanim smjernicama.

* 1. Rashodi za zaposlene

 Rashodi za zaposlene planirani su sukladno Zakonu o proračunu pri tome uvažavajući Kolektivni ugovor za djelatnost i Temeljni kolektivni ugovor za službenike i namještenike u javnim službama.

Prava zaposlenika : jubilarne nagrade, naknadu za duže bolovanje, Dar za Sv.Nikolu, regres , Božićnica .

Broj zaposlenih na dan 31.8.2021. je 27.

* 1. Materijalni rashodi

Materijalni rashodi – grupa 32 planirani su u skladu sa zadanim smjernicama i danim limitima za 2022. - 2024.g.

Broj korisnika se ne planira značajnije mijenjati te smo se vodili realizacijom prethodnog razdoblja i zadanim limitom.

Izvor fin.:43 planirani su rashodi u visini očekivanih prihoda

Planirani su rashodi za koje očekujemo da nećemo imati dovoljno sredstava na IF 11

Izvor fin.: 52 planirani su rashodi u visini planiranih prihoda ( uglavnom se tu radi o financiranju Zimske likovne kolonije i Galerije)

Izvor fin.:61 planirani su rashodi u visini očekivanih prihoda

Izvor fin.: 31 planirani su rashodi u visini očekivanih prihoda

* 1. Financijski rashodi

Financijski rashodi – grupa 34 planirani su rashodi za naknade banci , odnosno FINI .

* 1. Naknade građanima i kućanstvima

Naknade građanima i kućanstvima – grupa 37 planirana su u skladu sa pravima korisnika prema Zakonu o socijalnoj skrbi te naputkom za izradu plana.

Izvor fin.:61 planirani su rashodi u visini očekivanih prihoda

Željeli bi naglasiti da bez obzira na sve napore koje ulažemo u cilju opće štednje na pojedine stavke odnosno nepredviđene rashode ne možemo utjecati niti sve predvidjeti.

Planirani rashodi za skupine rashoda (32+34+37) su do visine zadanih limita .